als_Latn dik_Latn sag_Latn
Sezoni i pjelljeve të bagëtive të imta në Jug të vendit po shoqërohet me ngordhja masive të qengjave në mjaft kope për shkak të mosvaksinimit nga ana e çobanëve. Edmond Qurku ka shtegtuar në malet e Lunxhërisë në Gjirokastër me kopenë e tij prej afro 50 qingjash, por tufës së tij këtë vit i janë shfaqur probleme, sidomos me dështimet në lindjen e qingjave. Analizat në fakt kanë treguar se dështimet e bagëtive janë pasojë direkt e moskryerjes së një vaksine të caktuar, kostoja e së cilës duhet të mbulohet nga shteti. Specialisti i laboratorit të drejtorisë së Bujqësisë dhe Ushqimit, Qirjako Zoga, thotë se vaksina e Agalaktise duhet të financohet nga shteti, për shkak të pasojave që ka moskryerja e saj edhe për shëndetin e njerëzve si konsumatorë të qumështit dhe produkteve të tij. Vaksina e Agalaktisë kushton 200 lekë për kokë bagëti, ndërkohë që neglizhenca e blegtorëve për kryerjen e saj po çon në dëmtimin e tufave të bagëtive jo vetëm në jug, por edhe disa rajone të tjera të vendit.
als_Latn